open-index/open-wikipedia-markdown huggingface dataset:
พงศาวลีจ๊กก๊ก

บทความนี้ประกอบด้วยพงศาวลีของสมาชิกสกุลเล่า (劉 *หลิว*) ซึ่งปกครองรัฐจ๊กก๊ก (ค.ศ. 221-263) ในยุคสามก๊ก (ค.ศ. 220-280) ของจีน มีความเกี่ยวข้องกับสกุลเล่าที่เป็นราชตระกูลของราชวงศ์ฮั่น

## บรรพบุรษของเล่าปี่
ชีวประวัติของเล่าปี่ใน*[[สามก๊กจี่]]* ระบุว่าเล่าปี่สืบเชื้อสายจากหลิว เชิ่ง ผู้มีบรรดาศักดิ์เป็นอ๋องจิ้งแห่งจงชาน (จงชานจิ้งหวาง) และเป็นพระราชโอรสของจักรพรรดิฮั่นเกงเต้ (ฮั่นจิ่งตี้) บุตรชายของหลิว เชิ่งคือหลิว เจิน

อย่างไรก็ตาม บันทึก*เตี่ยนเลฺว่*ได้อ้างว่าเล่าปี่สืบเชื้อสายจากหลินอี้โหว ในบันทึกทางประวัติศาสตร์*ฮั่นชู* และ*โฮ่วฮั่นชู* มีผู้มีบรรดาศักดิ์หลินอี้โหวสองคนที่สืบสายไปถึงพระราชโอรสของจักรพรรดิฮั่นเกงเต้ได้ จึงมีเชื้อสายอีกสองสายที่เป็นไปได้ที่เล่าปี่สืบทอดมา

เส้นกลางในพงศาวลีนี้แสดงเชื้อสายของหลิว เชิ่ง ส่วนอีกสองเส้นแสดงเชื้อสายของหลินอี้โหว 

## เล่าปี่

บิดาของเล่าปี่คือเล่าเหง (หลิว หง) บิดาของเล่าเหงคือหลิว สฺยง อาของเล่าปี่คือหลิว จื่อจิ้ง

เล่าปี่มีภรรยาสี่คนคือ กำฮูหยิน, บิฮูหยิน, ซุนฮูหยิน และงอซี บิฮูหยินเป็นน้องสาวของบิต๊กและบิฮอง ซุนฮูหยินเป็นน้องสาวของซุนกวน  งอซีเป็นน้องสาวของงออี้

กำฮูหยินให้กำเนิดเล่าเสี้ยน เล่าเอ๋ง และเล่าลีเป็นบุตรชายของเล่าปี่และเป็นน้องชายต่างมารดาของเล่าเสี้ยน เล่าเอ๋งและเล่าลีเกิดจากมารดาคนละคนกัน เล่าปี่มีบุตรสาวสองคน ทั้งสองคนถูกโจซุนจับตัวได้ในยุทธการที่เตียงปัน เล่าฮองเป็นบุตรบุญธรรมของเล่าปี่

เล่าลีมีบุตรชายสองคนคือหลิว อิ้น และหลิว จี๋ หลิว อิ้นมีบุตรชายชื่อหลิว เฉิง หลานชายของเล่าเอ๋งชื่อหลิว เสฺวียน

## เล่าเสี้ยน

เล่าเสี้ยนมีภรรยาสี่คนคือ เตียวซีหรือจักรพรรดินีจิ้งไอ (จิ้งไอหฺวางโฮ่ว), จักรพรรดินีจาง, หลี่เจาอี๋ และหวางกุ้ยเหริน เตียวซี (จักรพรรดินีจิ้งไอ) เป็นพี่สาวของจักรพรรดินีจาง ทั้งคู่เป็นบุตรสาวของเตียวหุย

หวางกุ้ยเหรินให้กำเนิดเล่ายอย เล่าเสี้ยนยังมีบุตรชายอีกหกคนคือ เล่าเอียว, เล่าจ้อง, เล่าจ้าน, เล่าขำ, เล่าสุน และเล่ากี๋  มารดาของบุตรชายทั้งหกคนนี้ไม่ทราบแน่ชัด

## ดูเพิ่ม
* พงศาวลีวุยก๊ก
* พงศาวลีง่อก๊ก
* พงศาวลีของสุมาอี้

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ปาน เปียว; ปาน กู้; ปาน เจา (คริสต์ศตวรรษที่ 2). *[[ฮั่นชู]]*.
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.

หมวดหมู่:จ๊กก๊ก
หมวดหมู่:พงศาวลี
โมโตจีพี ฤดูกาล 2019

**โมโตจีพี เวิร์ล แชมเปี้ยนชิพ ปี ค.ศ.2019 / พ.ศ.2562** เป็นการแข่งขันฤดูกาลที่ 71 ในหมวด F.I.M. Road Racing World Championship Grand Prix

thumb|'''Marc Márquez''' เป็นแชมป์โลกในรุ่นโมโตจีพี เมื่อปี ค.ศ.2019/พ.ศ.2562

## รายชื่อทีมและนักแข่ง

*ทุกทีมใช้ยางยี่ห้อ *'Michelin**'

แถบสีเขียว คือ นักแข่ง Wildcard

แถบสีม่วง คือ นักแข่งสำรอง

## สนามแข่ง
ในฤดูกาล ค.ศ.2019 / พ.ศ.2562 มีการแข่งขันทั้งหมด 19 สนาม ได้แก่

## ผลการแข่งขัน

## ระบบคะแนน

## คะแนนสะสม

### ประเภทนักแข่ง

### ประเภทผู้ผลิต

### ประเภททีม

## อ้างอิง

หมวดหมู่:กรังด์ปรีซ์มอเตอร์ไซค์เคิลเรซซิง
คณะวิทยาศาสตร์และเทคโนโลยีสุขภาพ มหาวิทยาลัยนวมินทราธิราช

**คณะวิทยาศาสตร์และเทคโนโลยีสุขภาพ มหาวิทยาลัยนวมินทราธิราช** เป็นส่วนงานคณะวิชาลำดับที่ 5 จัดตั้งขึ้นเมื่อวันที่ 6 มีนาคม พ.ศ. 2561 โดยมีภาระหน้าที่ความรับผิดชอบเกี่ยวกับการจัดการศึกษา การพัฒนาหลักสูตร การจัดการศึกษาทั่วไป การพัฒนาคุณภาพการศึกษา เพื่อผลิตบัณฑิตและบุคลากรในสาขาวิชาด้านวิทยาศาสตร์และเทคโนโลยีสุขภาพ การวิจัยเพื่อพัฒนางานด้านวิทยาศาสตร์และเทคโนโลยีสุขภาพ การให้บริการทางวิชาการและวิชาชีพแก่สังคม ตลอดจนการทำนุบำรุงศิลปวัฒนธรรม จารีตประเพณี ภูมิปัญญาท้องถิ่น สิ่งแวดล้อม กีฬา ค่านิยมอันดีงามของไทย และวัฒนธรรมองค์กร

## ประวัติ
คณะวิทยาศาสตร์และเทคโนโลยีสุขภาพ มหาวิทยาลัยนวมินทราธิราช จัดตั้งขึ้นตามประกาศมหาวิทยาลัยนวมินทราธิราช เรื่อง การจัดตั้งส่วนงานในมหาวิทยาลัยนวมินทราธิราช พ.ศ. 2560 เมื่อวันที่ 6 มีนาคม พ.ศ. 2561 โดยในระยะแรก จัดการเรียนการสอนในหลักสูตรวิทยาศาสตรบัณฑิต สาขาวิชาปฏิบัติการฉุกเฉินการแพทย์ ร่วมกับ คณะแพทยศาสตร์วชิรพยาบาล

ต่อมาในปีการศึกษา 2561 ได้เริ่มรับนักศึกษาเข้าศึกษาในหลักสูตรวิทยาศาสตรบัณฑิต สาขาวิชาอาชีวอนามัยและความปลอดภัยในสถานพยาบาล (Occupational Health and Hospital Safety - OHHS) และสาขาวิชาเทคโนโลยีเครื่องมือแพทย์และห้องผ่าตัด (Medical Instruments and Operating Room Technology - MIORT) ในปีการศึกษา 2562 ได้เริ่มรับนักศึกษาเข้าศึกษาในหลักสูตรวิทยาศาสตรบัณฑิต สาขาวิชาการจัดการสาธารณภัย (Disaster Navamindradhiraj Team - DNT) และในปีการศึกษา 2568 หลักสูตรวิทยาศาสตรบัณฑิต สาขาวิชาปฏิบัติการฉุกเฉินการแพทย์ ได้แยกตัวออกจากคณะแพทยศาสตร์วชิรพยาบาล เพื่อจัดตั้งและรับนักศึกษาเข้าศึกษาในหลักสูตรฉุกเฉินการแพทยบัณฑิต (Vajira Intensive Paramedics - VIP)

นอกจากนี้ คณะวิทยาศาสตร์และเทคโนโลยีสุขภาพยังมีหน้าที่จัดการศึกษาในหมวดวิชาศึกษาทั่วไป (General Education - GenEd) ร่วมกับ คณะแพทยศาสตร์วชิรพยาบาล คณะพยาบาลศาสตร์เกื้อการุณย์ วิทยาลัยพัฒนามหานคร และวิทยาลัยพัฒนาชุมชนเมือง ให้กับนักศึกษาระดับปริญญาตรีทุกคณะของมหาวิทยาลัยนวมินทราธิราชอีกด้วย

## ทำเนียบคณบดี

## หน่วยงานและภาควิชา

### หน่วยงาน
* สำนักงานคณบดี

### ภาควิชา
* ภาควิชาเทคโนโลยีสุขภาพ
* ภาควิชาปฏิบัติการฉุกเฉินการแพทย์และสาธารณภัย
* ภาควิชาการศึกษาทั่วไป

## หลักสูตร

#### ภาควิชาเทคโนโลยีสุขภาพ
* หลักสูตรวิทยาศาสตรบัณฑิต สาขาวิชาอาชีวอนามัยและความปลอดภัยในสถานพยาบาล
* หลักสูตรวิทยาศาสตรบัณฑิต สาขาวิชาเทคโนโลยีเครื่องมือแพทย์และห้องผ่าตัด

#### ภาควิชาปฏิบัติการฉุกเฉินการแพทย์และสาธารณภัย
* หลักสูตรวิทยาศาสตรบัณฑิต สาขาวิชาการจัดการสาธารณภัย
* หลักสูตรฉุกเฉินการแพทยบัณฑิต

## ดูเพิ่ม
* มหาวิทยาลัยนวมินทราธิราช 
* คณะแพทยศาสตร์วชิรพยาบาล มหาวิทยาลัยนวมินทราธิราช 
* คณะพยาบาลศาสตร์เกื้อการุณย์ มหาวิทยาลัยนวมินทราธิราช 
* วิทยาลัยพัฒนามหานคร มหาวิทยาลัยนวมินทราธิราช 
* วิทยาลัยพัฒนาชุมชนเมือง มหาวิทยาลัยนวมินทราธิราช

## แหล่งข้อมูลอื่น
* มหาวิทยาลัยนวมินทราธิราช
* คณะวิทยาศาสตร์และเทคโนโลยีสุขภาพ มหาวิทยาลัยนวมินทราธิราช

## อ้างอิง

หมวดหมู่:มหาวิทยาลัยนวมินทราธิราช
หมวดหมู่:คณะวิทยาศาสตร์ในประเทศไทย
โมโนโนะเกะอัน ห้องของนักปราบปีศาจเจ้าอารมณ์

***โมโนโนะเกะอัน ห้องของนักปราบปีศาจเจ้าอารมณ์*** () เป็นการ์ตูนญี่ปุ่นที่เขียนบทและวาดโดยคิริ วาซาวะ และได้รับการนำไปทำเป็นฉบับอนิเมะออกอากาศซีซันแรกในเดือนมิถุนายน 2559 และเริ่มออกอากาศซีซันสองในเดือนมกราคม 2562

## ตัวละครหลัก
; ฮานาเอะ อาชิยะ (芦屋 花繪)
: อาชิยะเป็นนักเรียนมัธยมปลายที่ถูกภูติก้อนขนเข้าสิงตามติดร่างในวันเปิดภาคเรียนวันแรก ซึ่งทำให้เขาป่วยและเหนื่อยล้าอย่างหนัก เขาได้รับการช่วยเหลือจากอาเบโนะเพื่อจัดการภูติที่สิงอยู่ และลงเอยต้องทำงานที่ร้านของอาเบโนะเพื่อชดใช้หนี้ เขามีพลังพิเศษบางอย่างที่ทำให้ภูติเกรงกลัวโดยที่ตัวเองก็ไม่รู้ตัว
; ฮารุอิตสึกิ อาเบโนะ (安倍 晴齋)
: อาเบโนะเพื่อนร่วมห้องเรียนกับอาชิยะและยังเป็นเจ้าของร้านโมโนโนเกะอันคนปัจจุบัน เขาถูกพวกภูติลือในปรโลกว่าเขาฆ่าเจ้าของร้านคนเก่า เขาสามารถเปิดประตูสู่ปรโลกเพื่อทำการชำระล้างภูติได้ แต่ก็ต้องใช้พลังงานมากเช่นกัน เขาจึงมักจะหลับในชั่วโมงเรียนและมักหงุดหงิดกับเรื่องเล็กๆน้อยๆอยู่เสมอ

## อ้างอิง

หมวดหมู่:อนิเมะที่ออกฉายในปี พ.ศ. 2559
หมวดหมู่:อนิเมะที่ออกฉายในปี พ.ศ. 2562
เอช. เอช. ข่ง

thumb|299x299px

**ข่ง เสียง-ซี** (; 11 กันยายน ค.ศ. 1881 – 16 สิงหาคม ค.ศ. 1967), ยังเป็นที่รู้จักกันคือ **ดร. เอช. เอช. ข่ง** เป็นนายธนาคารและนักการเมืองชาวจีนในช่วงต้นศตวรรษที่ 20 เขาได้สมรสกับซ่ง อ้ายหลิง พี่สาวคนโตของสามพี่น้องตระกูลซ่ง; อีกสองคนนั้นได้สมรสกับประธานาธิบดี ซุน ยัตเซ็น และถัดมาก็ประธานาธิบดี เจียง ไคเชก ได้ร่วมกับพี่เขยของเขา Soong Tse-ven, เขาได้มีอิทธิพลอย่างมากในการกำหนดนโยบายทางเศรษฐกิจของรัฐบาลชาตินิยมภายใต้นำโดยก๊กมินตั๋งแห่งสาธารณรัฐจีนในปี ค.ศ. 1930 และ 1940

หมวดหมู่:นักการเมืองจีน
หมวดหมู่:นายกรัฐมนตรีสาธารณรัฐจีน
หมวดหมู่:รองนายกรัฐมนตรีสาธารณรัฐจีน
หมวดหมู่:สาธารณรัฐจีน (ค.ศ. 1912–1949)
ซ่ง อ้ายหลิง

**ซ่ง อ้ายหลิง** (),หรือ **อ้ายหลิง ซ่ง** (14 มิถุนายน ค.ศ. 1888 – 18 ตุลาคม ค.ศ. 1973) เป็นพี่สาวคนโตของสามพี่น้องซ่งและภรรยาของเอช. เอช. ข่ง (ข่ง เสียง-ซี) ผู้ซึ่งเป็นเศรษฐีที่ร่ำรวยที่สุดในช่วงต้นศตวรรษที่ 20 ของสาธารณรัฐจีน อักษรตัวแรกของชื่อที่เธอเขียนนั้นได้เขียนเป็น 靄 (ออกเสียงเดียวกัน) ในบางตัวอักษร ชื่อแบบศริสเตียนของเธอคือ แนนซี

หมวดหมู่:ผู้หญิงจีน
หมวดหมู่:บุคคลจากเซี่ยงไฮ้
ซ่ง เหม่ย์หลิง

**ซ่ง เหม่ย์หลิง** (; 5 มีนาคม ค.ศ. 1898 – 23 ตุลาคม ค.ศ. 2003) ยังเป็นที่รู้จักกันคือ **มาดามเจียง ไคเชก**  หรือ **มาดามเจียง** เป็นบุคคลสำคัญในวงการเมืองจีนที่เป็นสุภาพสตรีหมายเลขหนึ่งแห่งสาธารณรัฐจีน ภรรยาของ Generalissimo (จอมทัพ) และประธานาธิบดี เจียง ไคเชก ซ่งได้มีบทบาทสำคัญในวงการเมืองของสาธารณรัฐจีนและเป็นน้องสะใภ้ของซุน ยัตเซ็น  ผู้ก่อตั้งและผู้นำสาธารณรัฐจีน เธอได้ทำงานในชีวิตพลเรือนในประเทศของเธอและดำรงตำแหน่งอย่างรวดเร็วและกิตติมศักดิ์ รวมถึงประธานหญิงของมหาวิทยาลัยฟู เจน ในช่วงสงครามจีน-ญี่ปุ่นครั้งที่สอง เธอได้รวมรวมประชาชนในการต่อต้านการรุกรานของญี่ปุ่นและในปี ค.ศ. 1943 ได้ดำเนินการด้วยการเที่ยวกล่าวสุนทรพจน์เป็นเวลาแปดเดือนในสหรัฐอเมริกาเพื่อให้ได้รับการสนับสนุน เธอยังเป็นลูกสาวคนสุดท้องและผู้รอดชีวิตคนสุดท้ายของสามพี่น้องตระกูลซ่ง และเป็นหนึ่งในสองสุภาพสตรีหมายเลขหนึ่งในช่วงสงครามโลกครั้งที่สอง (พร้อมกับสมเด็จพระราชินีเอลิซาเบธ พระราชชนนี ค.ศ. 1900-2002) ที่มีชีวิตเข้าสู่ช่วงศตวรรษที่ 21 ชีวิตของเธอนั้นได้ก้าวข้ามมาถึงสามศตวรรษแล้ว

## เครื่องราชอิสริยาภรณ์
*  : ค.ศ. 1964 - 80px เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน) 

## อ้างอิง

หมวดหมู่:สุภาพสตรีหมายเลขหนึ่งของสาธารณรัฐจีน
หมวดหมู่:ผู้หญิงจีน
หมวดหมู่:ผู้หญิงไต้หวัน
หมวดหมู่:ชาวจีนที่มีอายุเกิน 100 ปี
หมวดหมู่:สาธารณรัฐจีน (ค.ศ. 1912–1949)
หมวดหมู่:บุคคลจากเซี่ยงไฮ้
ซ่ง ชิ่งหลิง

**ซ่ง ชิ่งหลิง** (; 27 มกราคม ค.ศ. 189329 พฤษภาคม ค.ศ. 1981) ชื่อคริสเตียน **โรซามอนด์** เป็นบุคคลทางการเมืองชาวจีน เธอเป็นภรรยาของซุน ยัตเซ็น จึงเป็นที่รู้จักในนาม "มาดามซุน ยัตเซ็น" และ "มารดาแห่งประเทศจีนยุคใหม่" ในฐานะสมาชิกของตระกูลซ่ง เธอและครอบครัวของเธอมีบทบาทสำคัญในการกำหนดสาธารณรัฐจีน ในฐานะผู้นำฝ่ายซ้ายที่มีชื่อเสียงของก๊กมินตั๋ง เธอได้ก่อตั้งคณะกรรมาธิการปฏิวัติก๊กมินตั๋งขึ้น เธอเข้าร่วมรัฐบาลคอมมิวนิสต์ใน ค.ศ. 1949 และเป็นผู้หญิงเพียงคนเดียวที่เป็นประมุขแห่งรัฐที่ไม่ใช่คอมมิวนิสต์ของสาธารณรัฐประชาชนจีน เธอได้รับแต่งตั้งเป็นประธานาธิบดีกิตติมศักดิ์ของสาธารณรัฐประชาชนจีนและเข้าร่วมพรรคคอมมิวนิสต์จีนเพียงไม่กี่สัปดาห์ก่อนเธอจะเสียชีวิตใน ค.ศ. 1981

เธอเกิดในเซี่ยงไฮ้และได้รับการศึกษาในสหรัฐอเมริกา เธอแต่งงานกับซุน ยัตเซ็น ผู้ก่อตั้งสาธารณรัฐจีนและก๊กมินตั๋ง ในฐานะภรรยาคนที่สามของเขาใน ค.ศ. 1915 และกลายเป็นผู้สนับสนุนอย่างแข็งขันให้กับแนวร่วมก๊กมินตั๋ง-คอมมิวนิสต์จีนของซุน โดยคัดค้านการแตกแยกของเจียง ไคเชกกับคอมมิวนิสต์จีนใน ค.ศ. 1927 ในช่วงสงครามจีน–ญี่ปุ่นครั้งที่สอง (1937–1945) เธอเข้าร่วมกับพี่สาวของเธอในฉงชิ่ง เมืองหลวงในช่วงสงครามของจีน เพื่อแสดงความสามัคคีของชาติและการสนับสนุนพันธมิตรก๊กมินตั๋ง-คอมมิวนิสต์จีน อย่างไรก็ตาม ในช่วงสงครามกลางเมืองจีนที่ตามมา (1945–1949) เธอยังคงสนับสนุนพรรคคอมมิวนิสต์จีนต่อไป ส่งผลให้ความสัมพันธ์กับครอบครัวของเธอขาดสะบั้น หลังการประกาศก่อตั้งสาธารณรัฐประชาชนจีนใน ค.ศ. 1949 เธอได้ดำรงตำแหน่งที่มีชื่อเสียงหลายตำแหน่งในรัฐบาลคอมมิวนิสต์ รวมทั้งรองประธานประเทศ (1949–1954; 1959–1975) และรองประธานคณะกรรมาธิการสามัญประจำสภาประชาชนแห่งชาติ (1954–1959; 1975–1981) เธอเดินทางไปต่างประเทศในช่วงต้นคริสต์ทศวรรษ 1950 เพื่อเป็นตัวแทนของจีนในงานระดับนานาชาติหลายงาน

ภายหลังการกวาดล้างประธานาธิบดีหลิว เช่าฉีใน ค.ศ. 1968 เธอและต่ง ปี้อู่ในตำแหน่งรองประธานาธิบดีก็กลายมาเป็นประมุขแห่งรัฐของจีนโดยพฤตินัยจนถึง ค.ศ. 1972 เมื่อต่งได้รับแต่งตั้งเป็นรักษาการประธานาธิบดี ในช่วงการปฏิวัติทางวัฒนธรรม ซ่งได้รับการปกป้องไม่ให้ถูกกวาดล้าง เนื่องจากเป็นชื่ออันดับต้น ๆ ใน *[[รายชื่อบุคคลที่ได้รับการคุ้มครอง]]* ที่เขียนโดยโจว เอินไหล แม้จะเป็นเช่นนี้ บ้านของเธอที่ปักกิ่งก็ถูกยุวชนแดงบุกรุก และหลุมฝังศพพ่อแม่ของเธอในเซี่ยงไฮ้ก็ถูกทำลาย ซ่งรอดพ้นจากความวุ่นวายทางการเมืองของการปฏิวัติทางวัฒนธรรมแต่ปรากฏตัวน้อยลงหลังจาก ค.ศ. 1976 ในตำแหน่งรักษาการประธานคณะกรรมาธิการสามัญประจำสภาประชาชนแห่งชาติระหว่าง ค.ศ. 1976 ถึง 1978 ซ่งได้ดำรงตำแหน่งรักษาการประมุขแห่งรัฐอีกครั้ง เนื่องจากตำแหน่งประธานาธิบดีถูกยกเลิก ในช่วงที่เธอป่วยครั้งสุดท้ายในเดือนพฤษภาคม ค.ศ. 1981 เธอได้รับตำแหน่งพิเศษเป็น "ประธานกิตติมศักดิ์สาธารณรัฐประชาชนจีน"

## แหล่งค้นคว้าเพิ่มเติม

* สุรางค์ศรี ตันเสียงสม. “ซ่งชิงหลิง อัญมณีของจีน.” ใน สุวดี เจริญพงศ์ และปิยนาถ บุนนาค (บก.), *สตรีแถวหน้าในประวัติศาสตร์เอเชีย*. หน้า 79-120. กรุงเทพฯ: บ้านพิทักษ์อักษร, 2550.

หมวดหมู่:ผู้หญิงจีน
หมวดหมู่:นักการเมืองจีน
หมวดหมู่:ประธานาธิบดีสาธารณรัฐประชาชนจีน
หมวดหมู่:รองประธานาธิบดีสาธารณรัฐประชาชนจีน
หมวดหมู่:ประมุขแห่งรัฐที่เป็นสตรี
หมวดหมู่:ประธานาธิบดีสตรี
หมวดหมู่:รองประธานาธิบดีสตรี
หมวดหมู่:บุคคลจากเซี่ยงไฮ้
โดโรธี มอร์ริสัน

โดโรธี มอร์ริสัน กรีน () เกิดเมื่อวันที่ 3 มกราคม 2462 ณ ลอสแอนเจลิส สหรัฐ เธอมีชื่อตอนเกิดว่า **โดโรธี มอร์ริสัน กรีน** เธอเป็นลูกครึ่งแอฟริกัน-อเมริกา และเป็นน้องสาวของ เออร์นี มอร์ริสัน นักเขียนชื่อดัง เธอเป็นนักแสดงเวทีและนักแสดงเรื่อง โอล แก๊ง ซึ่งเป็นภาพยนตร์เงียบ และเธอมีผลงานไม่กี่เรื่อง ก่อนจะลาวงการไปในปี 2478 

โดโรธี มอร์ริสัน เสียชีวิตเมื่อวันที่ 18 ตุลาคม 2560 สิริอายุรวมได้ 98 ปี
## อื่นๆ
* 
* Dorothy Morrison at the American Film Institute
* 

หมวดหมู่:นักแสดงหญิงชาวอเมริกัน
เจ้าหญิงเอลีซาเบ็ทแห่งซัคเซิน-ไวมาร์-ไอเซอนัค

**เจ้าหญิงเอลีซาเบ็ทแห่งซัคเซิน-ไวมาร์-ไอเซอนัค** () เป็นพระธิดาพระองค์สุดท้องในคาร์ล อเล็คซันเดอร์ แกรนด์ดยุกแห่งซัคเซิน-ไวมาร์-ไอเซอนัค กับเจ้าหญิงโซฟีแห่งเนเธอร์แลนด์ เป็นพระราชนัดดาใน พระเจ้าวิลเลิมที่ 2 แห่งเนเธอร์แลนด์ เมื่อครั้นทรงพระเยาว์นั้น พระองค์เคยไปประทับร่วมกับพระอัยกาฝ่ายพระมารดา พระอัยกาของพระองค์ตรัสชมว่า

เมื่อเจริญพระชันษาย่างเข้าวัยสาว พระองค์ทรงเสกสมรสกับ ดยุกจอห์นแห่งเมคเลินบวร์ค เมื่อวันที่ 6 พฤศจิกายน ค.ศ. 1886 ณ ไวมาร์ ดินแดนของพระบิดาพระองคฺ์ รับพระราชทานพระยศ **ดัชเชสจอห์นแห่งเมคเลินบวร์ค พระชายา** ไม่มีพระบุตรร่วมกัน จนกระทั่งพระองค์สิ้นพระชนม์ลงเมื่อวันที่ 10 กรกฎาคม ค.ส. 1908 สิริพระชันษา 54 ปี

## เครื่องราชอิสริยาภรณ์
* ค.ศ. 1910 - 80px เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)

## อ้างอิง
*Grewolls, Grete (2011). Wer war wer in Mecklenburg und Vorpommern. Das Personenlexikon (in German). Rostock: Hinstorff Verlag. p. 2460. ISBN 978-3-356-01301-6.

ก
จันดีเบินตาร์

thumb|ไม้แกะสลักจำลอง''จันดีเบินตาร์''

**จันดีเบินตาร์** (Candi bentar) คือซุ้มประตูแบ่งอาณาเขตในสถาปัตยกรรมบาหลีดั้งเดิม พบในวัด โบสถ์พราหมณ์ (ปูรา) และพระราชวัง (Kraton) และสุสาน ลักษณะสร้างตามโครงสร้างของจันดี และผ่ากลางเพื่อเปิดเป็นทางเดิน ส่วนมากมักประกอบกับบันไดขึ้นไปยังจันดีเบินตาร์ ส่วนมากพบทั่วไปในสิ่งก่อสร้างในเกาะชวา เกาะบาหลี และ เกาะลอมบอก

จันดีเบินตาร์เป็นประตูแบ่งส่วนภายนอก (Nista mandala; jaba pisan) กับภายในของปูราแบบดั้งเดิม การแบ่งส่วนของปูรานั้นจะแบ่งเป็นสามส่วน (ไตรแมนเดลา) จันดีเบินตาร์คือส่วนที่ใช้แบ่งแมนเดลานอกสุด (Nista mandala; jaba pisan) ออกจากแมนเดลาชั้นกลาง (Madya mandala; jaba tengah)

## ระเบียงภาพ

ไฟล์:Thousands of pilgrims climbing steps, Karya Pudja Pancha Wali Krama 1960, p23.jpg|จันดีเบินตาร์แบบสูงชะลูด
Pura Gelap in Mother Temple of Besakih - panoramio.jpg|จันดีเบินตาร์ทรงประยุกต์ที่ปูราเกเลพ ปูราหนึ่งของหมู่ปูราเบซากิฮ์
Indonesia Museum Balinese Split Gate.jpg|ที่พิพิธภัณฑ์แห่งชาติบาหลี
Dusun Umbul Rejo - panoramio.jpg|จันดีเบินตาร์รูปแบบสมัยใหม่ ทางเข้าชุมชนแหางหนึ่ง
Denpasar airport balinese gate.jpg|ที่ท่าอากาศยานนานาชาติเด็นปาซาร์
COLLECTIE TROPENMUSEUM Kinderen voor de poort van de kraton Kanoman Cheribon TMnr 60005192.jpg|จันดีเบินตาร์ในพระราชวัง (Kraton) แห่งหนึ่ง
COLLECTIE TROPENMUSEUM De gespleten poort bij het graf van Sunan Giri TMnr 60048931.jpg|จันดีเบินตาร์โบราณแห่งหนึ่ง
Besakih temple, Bali Where, What, When, How, p7.jpg|จันดีเบินตาร์ที่มีชื่อเสียงของปูราเบซากิฮ์
Balinese Traditional Temple 1454.jpg|ในปูราดั้งเดิมขนาดเล็กแห่งหนึ่ง
015 Pura Majapahit Gateway (38656244190).jpg|จันดีเบินตาร์ดั้งเดิมศิลปะมัชปาหิต
Balinese Traditional House.jpg|จันดีเบินตาร์ในบ้านดั้งเดิมของชาวบาหลีที่มีฐานะ


## อ้างอิง

## ข้อมูล

*

หมวดหมู่:วัฒนธรรมบาหลี
หมวดหมู่:ส่วนประกอบของสิ่งก่อสร้าง 
หมวดหมู่:ส่วนประกอบของปราสาท
หมวดหมู่:สถาปัตยกรรมบาหลี
โรคซึมเศร้าแบบจิตหลอน

**โรคซึมเศร้าแบบจิตหลอน** (Psychotic depression) หรือ **โรคจิตจากความซึมเศร้า** (Depressive psychosis) คือภาวะซึมเศร้าที่มีอาการทางจิตประสาทร่วมด้วย สามารถเกิดขึ้นได้ในผู้ป่วยโรคซึมเศร้าหรือโรคอารมณ์สองขั้ว โรคนี้มีความคล้ายคลึงและสับสนกับโรคจิตอารมณ์อยู่บ่อยครั้ง การวินิจฉัยจึงต้องยึดหลักที่ว่า ผู้ป่วยจะต้องแสดงอาการทางจิตโดยไม่มีอาการทางอารมณ์ไปอย่างน้อยสองสัปดาห์

## อาการ
ผู้ป่วยโรคซึมเศร้าแบบจิตหลอนจะมีอาการโดยพื้นฐานเช่นเดียวกับผู้ป่วยโรคซึมเศร้าปกติ แต่จะมีอาการทางจิตเสริมเข้ามา ซึ่งอาจจะมีอาการเดียวหรือหลายอาการ อาทิ อาการหลงผิด (delusion) และ/หรือประสาทหลอน (hallucination) เป็นต้น อาการหลงผิดมีทั้งที่เกี่ยวกับภาวะอารมณ์และไม่เกี่ยวกับภาวะอารมณ์ของผู้ป่วย มากกว่าครึ่งของผู้ป่วยโรคนี้จะมีอาการหลงผิดกว่าหนึ่งอย่าง ส่วนอาการประสาทหลอนพบได้ในผู้ป่วยส่วนน้อยราวหนึ่งในสามเท่านั้น อาการประสาทหลอนนี้อาจมีทั้ง เห็นภาพหลอน, หูแว่ว, สาปกลิ่นหลอน และสัมผัสหลอน

## อ้างอิง

หมวดหมู่:จิตวิทยาภาวะผิดปกติ
หมวดหมู่:ภาวะฉุกเฉินทางการแพทย์
ปูราอูลุนดานูบราตัน

[thumb|[หอเมรุ (บาหลี)|หอเมรุความสูง 11 ชั้นของปูราบราตัน]]
**ปูราอูลุนดานูบราตัน** (), **ปูราอูลุนดานูเบอราตัน** () หรือเรียกสั้น ๆ ว่า **ปูราบราตัน** () เป็นปูรา (โบสถ์พราหมณ์แบบบาหลี) ในลัทธิไศวะ ตั้งอยู่บนทะเลสาบบราตันในจังหวัดบาหลี ประเทศอินโดนีเซีย ใกล้ชุมชนเบอดูกุล ที่ปลายน้ำของทะเลสาบยังมีปูราอื่น ๆ เรียงรายอยู่ตลอดแนวน้ำนอกจากปูราแห่งนี้

ปูราแห่งนี้สร้างขึ้นในปี ค.ศ. 1633 ดั้งเดิมเป็นศาสนสถานประกอบพิธีบูชาเทพเจ้าแห่งน้ำของชาวบาหลีพระนามว่า *[[เทวี ดานู|เดวีดานู]]* (Dewi Danu) เนื่องด้วยพื้นน้ำแห่งนี้จัดเป็นแหล่งชลประทานที่สำคัญของเกาะมาตั้งแต่โบราณ หอเมรุความสูง 11 ชั้นนั้นสร้างขึ้นเพื่ออุทิศแด่พระศิวะ รวมทั้งพระปารวตี นอกจากการเป็นศาสนสถานฮินดู (ปูรา) แล้ว ยังสันนิษฐานว่าเคยใช้เป็นพุทธสถาน ดังพบพระพุทธรูปประดิษฐานภายในวัด

ทะเลสาบบราตันมีชื่อเล่นว่า *ทะเลสาบแห่งภูเขาอันศักดิ์สิทธิ์* นอกจากนี้บริเวณนี้ยังตั้งอยู่ที่ความสูง 1,200 เมตรเหนือระดับน้ำทะเล ทำให้มีสภาพภูมิอากาศแบบร้อนชื้นแบบหนาว
## อ้างอิง

อูลุนดานูบราตัน
ไซอิ๋ว (ละครโทรทัศน์ พ.ศ. 2553)

***ไซอิ๋ว*** ( ) เป็นละครโทรทัศน์จีนที่สร้างในปี ค.ศ. 2010 มีเค้าโครงมาจากนวนิยายชื่อเดียวกันที่ประพันธ์โดย อู๋ เฉิงเอิน กำกับการแสดงและดำเนินงานสร้างโดย เฉิง หลี่ตง นำแสดงโดย เฟย เจิ้นเสียง, วิคเตอร์ เฉิน, เซี่ย หนิง, โหมว เฝิงปิน ออกอากาศวันแรกในจีนที่ช่อง Zhejiang Satellite TV (ZJSTV) ตั้งแต่วันที่ 14 กุมภาพันธ์ พ.ศ. 2553 สำหรับในไทยออกอากาศใน ช่อง 3 ละครเรื่องนี้ไม่เกี่ยวข้องกับไซอิ๋ว ฉบับ พ.ศ. 2554 แต่อย่างใด

## นักแสดงนำ

### นักแสดงหลัก
* เฟย เจิ้นเสียง รับบท ซึง หงอคง
* วิคเตอร์ เฉิน รับบท พระถังซัมจั๋ง
* เซี่ย หนิง รับบท ตือโป๊ยก่าย
* โหมว เฝิงปิน รับบท ซัวเจ๋ง

### นักแสดงสมทบ
* หาน เสว่ รับบท ปีศาจกระดูกขาว, ปีศาจนกขาว/ เปียนเปียน
* โจแอน เฉิน รับบท พระโพธิสัตว์กวนอิม
* ถัง กั๋วเฉียง รับบท เง็กเซียนฮ่องเต้
* หวัง หลี่เคอ รับบท ฉิงหลิง, ผู้ปกครองเมืองแม่ม่าย
* หลิว เจีย รับบท ซือ หวิงมู่, หญิงม่าย
* ฟ่าน จื้อฉี รับบท ไต้ซาง หลัวจุ้น
* จู เหยินเฟย รับบท พระยูไลพุทธเจ้า
* ซู่ หวนเจิน รับบท พระสุโพธิเถระ
* ซู หยงเติ้ง รับบท จักรพรรดิถังไท่จง
* เซียวเหย รับบท นาจา
* หลิว อิง รับบท ฉางเอ๋อ
* เฉิน ซื่อหาน รับบท พระศรีอาริยเมตไตรย์
* ไดอาน่า ผัง รับบท เปาจู่
* ซุน เห่า รับบท พระอานนท์
* ซุน เฉียง รับบท พระมหากัสสปะ, จักรพรรดิเกราะทอง
* ไต้ ซุนหรง รับบท ราชครูแห่งเมืองแม่ม่าย
* โจว จื่อหยา รับบท ที่ปรึกษาแห่งเมืองแม่ม่าย
* ฮั่น หยินหลง รับบท ราชามังกรแห่งทะเลตะวันออก
* ซู่ เสี่ยวหมิง รับบท ราชามังกรแห่งทะเลเหนือ
* เฉิน เจ้า รับบท ราชามังกรแห่งทะเลใต้
* ถัง กัง รับบท ราชามังกรแห่งทะเลตะวันตก
* หลิว ซือ รับบท องค์หญิงพัดเหล็ก
* เฉิน โส่วเหอ รับบท พระทีปังกรพุทธเจ้า

## ดูเพิ่ม
* ไซอิ๋ว
* ไซอิ๋ว

## อ้างอิง

## แหล่งข้อมูลอื่น
*  ''Journey to the West'' on Baidu Baike

หมวดหมู่:ภาพยนตร์ชุดทางโทรทัศน์จีน
หมวดหมู่:ภูตในวัฒนธรรมประชานิยม
เอออร์ตาส่วนลง

LolLol
**เอออร์ตาส่วนลง** () เป็นส่วนหนึ่งของเอออร์ตา ซึ่งเป็นหลอดเลือดแดงที่ใหญ่ที่สุดในร่างกายมนุษย์ เอออร์ตาส่วนลงมีจุดเริ่มต้นต่อจากส่วนโค้งเอออร์ติก ทอดตัวลงไปตามอกและท้อง โดยลักษณะทางกายภาพของเอออร์ตาส่วนลงประกอบด้วยสองส่วน คือ เอออร์ตาอกส่วนลง (Descending thoracic aorta) และ เอออร์ตาส่วนท้อง (Abdominal aorta) ตามบริเวณโพรงขนาดใหญ่ที่หลอดเลือดนี้ทอดตัวผ่าน ภายในท้อง เอออร์ตาส่วนลงจะแยกออกเป็นแขนงสองแขนงเรียกว่า หลอดเลือดแดงร่วมตะโพก ซึ่งไปเลี้ยงเชิงกรานและส่วนขาทั้งสองข้าง

หลอดเลือดดักตัสอาร์เตอริโอซัส (Ductus arteriosus) จะเชื่อมขึ้นเป็นที่เชื่อมระหว่างส่วนโค้งเอออร์ติกและเอออร์ตาส่วนลงในช่วงที่ทารกอยู่ในครรภ์ โดยเมื่อหลอดเลือดนี้ฝ่อลงจะกลายเป็นเอ็นอาร์เตอริโอซุม

## ดูเพิ่ม
*หลอดเลือดแดงแอบบอตต์

## อ้างอิง

## แหล่งข้อมูลอื่น
* &nbsp;– "Left side of the mediastinum."
ประตูอินเดีย

thumb|100px|ประตูอินเดีย
**ประตูอินเดีย** (India Gate)
หรือชื่อเดิม **อนุสรณ์สถานแห่งสงครามทั้งปวงของอินเดีย** (All India War Memorial) เป็นอนุสรณ์สถานสงครามที่ตั้งอยู่ในนิวเดลี ประเทศอินเดีย

ประตูอินเดียสร้างขึ้นเพื่อรำลึกถึงทหารอินเดีย 70,000 นายของกองทัพบริติชอินเดีย ที่เสียชีวิตในสงครามโลกครั้งที่หนึ่ง ในยุทธภูมิฝรั่งเศส แฟลนเดอรส์ เมโสโปเตเมีย เปอร์เซีย แอฟริกาตะวันออก กัลลิโปลิ และในสงครามแองโกล-อัฟกัน บนประตูมีการสลักนามเจ้าหน้าที่และทหารอีก 13,300 นายจากทั้งอินเดียและบริเตน ถึงแม้จะสร้างเป็นอนุสรณ์สถานสงคราม แต่ลักษณะของประตูอินเดียนั้นสร้างขึ้นตามแบบอย่างของประตูชัย โดยเลียนแบบประตูชัยคอนสแตนตินในโรม มักถูกเปรียบเทียบเป็นประตูชัยฝรั่งเศส ปารีส และประตูสู่อินเดีย ในมุมไบ

รอบประตูอินเดียยังเป็นที่ตั้งของหลุมฝังศพทหารนิรนาม และปัจจุบันถือว่าเป็นอนุสรณ์สถานสงครามที่ใหญ่ที่สุดในประเทศอินเดีย

## อ้างอิง

หมวดหมู่:ประตูชัย
หมวดหมู่:สิ่งก่อสร้างในเดลี
หมวดหมู่:อนุสาวรีย์
หมวดหมู่:ทางเข้าออกในประเทศอินเดีย
บรูโน ม็องกา

**บรูโน เอคูเอเล ม็องกา** (, เกิด​ 16 กรกฎาคม ค.ศ. 1988) เป็นนักฟุตบอลชาวกาบอง​ ตำแหน่งกองหลัง​ ปัจจุบันเล่นให้กับสโมสรฟุตบอลดีฌงในลีกเดอ ประเทศฝรั่งเศส​ และทีมชาติกาบอง เป็นกองหลังที่มีความโดดเด่นในด้านการเข้าสกัดบอลที่หนักหน่วง

## สโมสรอาชีพ

### คาร์ดิฟฟ์ซิตี
ในวันที่ 1 กันยายน ค.ศ. 2014 บรูโน เอคูเอเล ม็องกา ได้ย้ายไปคาร์ดิฟฟ์ซิตี สโมสรจากเวลส์ ด้วยค่าตัว 5 ล้านยูโร สัญญาของเขามีผลถึงปี ค.ศ. 2017

ม็องกาลงเล่นนัดแรกให้กับคาร์ดิฟฟ์ในนัดที่พ่ายแพ้ต่อมิดเดิลส์เบรอ 1–0 เมื่อวันที่ 16 กันยายน ค.ศ. 2014 ต่อมาเขาทำประตูแรกในสีเสื้อคาร์ดิฟฟ์ในนัดที่เอาชนะลีดส์ยูไนเต็ด 3–1 เมื่อวันที่ 1 พฤศจิกายน ค.ศ. 2014 

## อ้างอิง

## แหล่งข้อมูลอื่น

* 
* 
* 
* IM Scouting profile 
* Ecuele Manga – transfer coup of the summer 

หมวดหมู่:นักฟุตบอลชาวกาบอง
หมวดหมู่:นักฟุตบอลทีมชาติกาบอง
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลคาร์ดิฟฟ์ซิตี
หมวดหมู่:ผู้เล่นในลีกเอิง
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลในโอลิมปิกฤดูร้อน 2012
หมวดหมู่:บุคคลจากลีเบรอวีล
วิกฤตการณ์ประธานาธิบดีเวเนซุเอลา พ.ศ. 2562

**วิกฤตการณ์ประธานาธิบดีเวเนซุเอลา พ.ศ. 2562** เป็นข้อพิพาทประธานาธิบดีซึ่งก่อให้เกิดวิกฤตทั่วประเทศ เริ่มตั้งแต่วันที่ 10 มกราคม 2562 และดำเนินมาจนปัจจุบัน

ประธานาธิบดีคนปัจจุบัน นิโกลัส มาดูโร ได้รับประกาศให้เป็นผู้ชนะการเลือกตั้งประธานาธิบดีเมื่อเดือนพฤษภาคม 2561 ซึ่งกระบวนการและผลของการเลือกตั้งนั้นเป็นที่พิพาทอย่างกว้างขวาง วันที่ 10 มกราคม 2562 สมัชชาแห่งชาติเวเนซุเอลา ซึ่งฝ่ายค้านเป็นฝ่ายข้างมาก ระบุว่าผลการเลือกตั้งไม่ชอบ และประกาศให้ฮวน กวยโดรักษาราชการประธานาธิบดี โดยอ้างข้อความหลายตอนของรัฐธรรมนูญแห่งเวเนซุเอลา ค.ศ. 1999 ซึ่งตราขึ้นในสมัยของอูโก ชาเบซ ประธานาธิบดีคนก่อน ฝ่ายศาลยุติธรรมสูงสุดซึ่งนิยมมาดูโรวินิจฉัยว่าแถลงการณ์ของสมัชชาฯ ไม่ชอบด้วยรัฐธรรมนูญ

มีการประท้วงใหญ่ทั่วประเทศและโลกเมื่อวันที่ 23 มกราคมซึ่ง กวยโด เรียกร้องให้ชาวเวเนซุเอลาเดินขบวนต่อต้านมาดูโร เกิดการเดินขบวนสนับสนุนการปฏิวัติโบลิบาร์และรัฐบาลเช่นกัน การเดินขบวนใหญ่ยังคงดำเนินต่อไปจนวันที่ 30 มกราคม ในวันที่ 24 มกราคม เกิดการปะทะระหว่างตำรวจปราบจลาจลกับผู้ประท้วงมีจำนวนผู้เสียชีวิต 13 รายต่อมาวันที่ 23 กุมภาพันธ์ มีประชาชนเสียชีวิตจากอาวุธปืนอีก 2 ราย

มีการประชุมพิเศษในองค์การนานารัฐอเมริกันในวันที่ 24 มกราคมและสหประชาชาติในวันที่ 26 มกราคมแต่ไม่มีความเห็นพ้อง เลขาธิการสหประชาชาติ อังตอนียู กูแตรึช เรียกร้องให้มีการเจรจา ประเทศเม็กซิโกและอุรุกวัยประกาศการประชุมระหว่างประเทศสำหรับประเทศที่มีจุดยืนเป็นกลางโดยกำหนดมีขึ้นในกรุงมอนเตวิเดโอในวันที่ 7 กุมภาพันธ์

รัฐบาลมาดูโรอ้างว่าวิกฤตปัจจุบันเป็นรัฐประหารของสหรัฐเพื่อโค่นเขาและควบคุมน้ำมันสำรองมหาศาลของประเทศ

## อ้างอิง

หมวดหมู่:การเมืองในปี พ.ศ. 2562
หมวดหมู่:ประเทศเวเนซุเอลา
หมวดหมู่:วิกฤตการณ์รัฐธรรมนูญ
เอ็กซ์ (สุนัขตำรวจ)

**สุนัขตำรวจตรี เอ็กซ์** (ไม่ทราบวันเกิด – 19 ตุลาคม พ.ศ. 2517) เป็นสุนัขตำรวจที่ตายจากการปฏิบัติหน้าที่ เมื่อครั้งที่มีการปะทะระหว่างเจ้าหน้าที่ตำรวจกับขบวนการแบ่งแยกดินแดนใน 4 จังหวัดภาคใต้ ซึ่งเอ็กซ์ได้รับการขนานนามในฐานะ "วีรบุรุษสุนัขตำรวจ"

เรื่องราวของเอ็กซ์ เคยได้รับการถ่ายทอดผ่านรายการ *นาทีฉุกเฉิน* ทางช่อง 5

## ประวัติ
เอ็กซ์เป็นสุนัขสายพันธุ์เยอรมันเชเพิร์ดสีดำเหลืองเพศผู้ ซึ่งเข้าประจำการใน พ.ศ. 2513 เมื่ออายุประมาณ 6 ปี โดยมีน้ำหนักในขณะนั้นที่ 33 กิโลกรัม และมีผู้ควบคุมชื่อสิบตำรวจโท ศักดา มาลา ผู้บังคับการหมู่งานสายตรวจ

วันที่ 26 กันยายน พ.ศ. 2517 ศักดา มาลา และเอ็กซ์ ได้รับคำสั่งให้ปฏิบัติหน้าที่ปราบปรามขบวนการแบ่งแยกดินแดนใน 4 จังหวัดภาคใต้ โดยในวันที่ 19 ตุลาคม ทั้งสองได้ออกลาดตระเวนร่วมกับเจ้าหน้าที่กองกำกับการ ตำรวจภูธรจังหวัดยะลา

พวกเขาได้พบกับที่พักแรมของคนร้ายที่เพิ่งรื้อถอน จึงได้มีการให้เอ็กซ์ดมกลิ่นเสื้อผ้าที่คนร้ายได้ทิ้งไว้ แล้วเดินเข้าป่าสวนยางเชิงเขาลึกประมาณ 1 กิโลเมตร เมื่อเอ็กซ์หยุดเดินแล้วเงยหน้า หู–หางตั้ง และปากหุบ ทำให้ศักดารู้แล้วว่ามีคนร้ายอยู่ในบริเวณนี้ เขาจึงแสดงสัญญาณให้เจ้าหน้าที่หลบเข้าที่กำบัง

ในที่สุด ก็ได้มีเสียงปืนดังขึ้น และเกิดการยิงปะทะกันประมาณ 5 นาที เอ็กซ์ถูกยิงจนสิ้นใจ โดยที่ศักดากลั้นน้ำตาไม่อยู่ เนื่องด้วยสูญเสียสุนัขตัวนี้ไป

## อนุสรณ์
จากเหตุการณ์ที่เกิดขึ้น ทำให้ตำรวจทุกนายที่ปฎิบัติภารกิจครั้งนั้นตระหนักดีว่า หากไม่มีเอ็กซ์คอยตรวจสอบความปลอดภัย เจ้าหน้าที่อาจหาที่หลบกำบังไม่ทันและถูกยิงเสียชีวิตทั้งหมดก็เป็นได้

ด้วยเหตุนี้ ทางกองกำกับการสุนัขตำรวจ (ปัจจุบันคือกองกำกับการสุนัขและม้าตำรวจ) จึงได้สร้างรูปปั้นไว้ ณ หน้าตึกบัญชาการ เพื่อยกย่องในวีรกรรมของเอ็กซ์

## สิ่งสืบเนื่อง
เนื่องด้วยในสมัยนั้น ยังไม่มีการแต่งตั้งชั้นยศแก่สุนัขตำรวจ เอ็กซ์จึงได้รับการขนานนามให้เป็น "วีรบุรุษสุนัขตำรวจ" กระทั่งใน พ.ศ. 2546 จึงได้มีการแต่งตั้งชั้นยศแก่สุนัขตำรวจ ได้แก่ สุนัขตำรวจตรี, สุนัขตำรวจโท และสุนัขตำรวจเอก

## อ้างอิง

หมวดหมู่:สัตว์ที่เสียชีวิตในปี พ.ศ. 2517
หมวดหมู่:สุนัขตำรวจ
หมวดหมู่:สุนัขที่มีชื่อเสียง
หมวดหมู่:สุนัขในประเทศไทย
หมวดหมู่:สัตว์เลี้ยงในประเทศไทย
หมวดหมู่:เยอรมันเชเพิร์ด
หมวดหมู่:เสียชีวิตจากอาวุธปืน
หมวดหมู่:เสียชีวิตจากความไม่สงบในชายแดนภาคใต้ของประเทศไทย
อูบุด

**อูบุด** (; ) เป็นเมืองหนึ่งบนเกาะบาหลี ประเทศอินโดนีเซีย ตั้งอยู่ทางตอนกลางของเชิงเขาในอำเภอกียาญาร์ รัฐบาลสนับสนุนให้อูบุดเป็นเมืองแห่งศิลปะและวัฒนธรรมบาหลี ธุรกิจหลักของเมืองจึงหนีไม่พ้นธุรกิจการท่องเที่ยวเป็นหลัก

อูบุดมีประชากรราว 74,320 คน ใน ค.ศ. 2010 พื้นที่ที่ล้อมรอบตัวเมืองประกอบไปด้วยนาข้าว ไร่ และสวนป่าของชาวบ้าน และสถานที่อำนวยความสะดวกในการท่องเที่ยว ทั้งร้านอาหาร บาร์ โรงแรม โฮสเท็ล และมัคคุเทศก์ ข้อมูลจาก ค.ศ. 2018 ระบุว่า มีนักท่องเที่ยวเดินทางมาเยือนอูบุดมากกว่าเด็นปาซาร์ซึ่งเป็นเมืองหลักของจังหวัดบาหลีซึ่งตั้งอยู่ทางตอนใต้ของบาหลีเสียอีก

สถานที่ท่องเที่ยวสำคัญของเมือง เช่น พระราชวังอูบุด ถ้ำโกอากาจะฮ์ เป็นต้น

## อ้างอิง

หมวดหมู่:สถานที่ที่มีประชากรในประเทศอินโดนีเซีย
หมวดหมู่:จังหวัดบาหลี
แม่น้ำชารี

thumb|แม่น้ำชารี

**แม่น้ำชารี** เป็นแม่น้ำสายยาวในทวีปแอฟริกากลาง มีต้นกำเนิดในสาธารณรัฐแอฟริกากลางและไหลลงสู่ทะเลสาบชาด ส่วนหนึ่งของเส้นทางที่ไหลเป็นเส้นแบ่งเขตแดนตามธรรมชาติระหว่างชาดและแคเมอรูน มีความยาว 1,400 กม. และมีลุ่มแม่น้ำขนาดประมาณ 548,747 กม² ซึ่งเป็นหนึ่งใน 55 ลุ่มน้ำที่ใหญ่ที่สุดในโลก น้ำจากแม่น้ำสายนี้คิดเป็นสัดส่วนร้อยละ 90 ของปริมาณน้ำทั้งหมดที่ไหลลงสู่ทะเลสาบชาด

แม่น้ำแควหลักคือแม่น้ำ ซารา, เอาค์, Bahr Keïta, ซาลามัต และโลโกเน เมืองหลักที่ผ่านได้แก่ซารฮ์และอึนจาเมนา

## อ้างอิง

หมวดหมู่:แม่น้ำในประเทศแคเมอรูน
หมวดหมู่:แม่น้ำในประเทศชาด
หมวดหมู่:แม่น้ำในสาธารณรัฐแอฟริกากลาง
หมวดหมู่:แม่น้ำชารี
ตระกูลภาษาไนล์-สะฮารา

**ตระกูลภาษาไนล์-สะฮารา** () เป็นตระกูลภาษาที่ได้รับการเสนอ ซึ่งประกอบด้วยภาษาพื้นเมืองแอฟริกาประมาณ 210 ภาษา ซึ่งมีผู้พูดประมาณ 70 ล้านคน ส่วนใหญ่อยู่ทางเหนือของแม่น้ำชารี และแม่น้ำไนล์ รวมถึงนูเบียในประวัติศาสตร์ ภาษานี้ครอบคลุมผ่าน 17 ประเทศในแอฟริกาส่วนเหนือ: จากแอลจีเรียไปเบนินทางตะวันตก; จากลิเบียไปยังสาธารณรัฐประชาธิปไตยคองโกตรงกลาง และจากอียิปต์ถึงแทนซาเนียทางตะวันออก

กลุ่มย่อยบางกลุ่มของตระกูลภาษาไนล์-สะฮาราคาดว่ามีอายุเก่าแก่กว่ายุคหินใหม่ของแอฟริกา เช่น ความเป็นเอกภาพของกลุ่มภาษาซูดานิกตะวันออกคาดว่ามีอายุอย่างน้อยถึงสหัสวรรษที่ 5 ก่อนคริสต์ศักราช ดังนั้น ความเป็นเอกภาพทางสายภาษาของตระกูลภาษาไนล์-สะฮาราจึงน่าจะเก่าแก่กว่านั้นมาก และมีอายุย้อนไปถึงปลายยุคหินเก่าตอนต้น ภาษาเขียนที่เก่าแก่ที่สุดที่เกี่ยวข้องกับตระกูลภาษาไนล์-สะฮาราคือภาษานูเบียโบราณ ซึ่งเป็นหนึ่งในภาษาเขียนที่เก่าแก่ที่สุดของแอฟริกา มีหลักฐานเป็นลายลักษณ์อักษรตั้งแต่คริสต์ศตวรรษที่ 8 ถึง 15

ตระกูลภาษาไนล์-สะฮาราไม่ได้รับการยอมรับจากนักภาษาศาสตร์ทุกคน เช่น *[[Glottolog]]* (2013) ซึ่งเป็นสิ่งพิมพ์ของสถาบันมัคส์ พลังค์ในประเทศเยอรมนี ไม่ยอมรับความเป็นเอกภาพของตระกูลภาษาไนล์-สะฮารา หรือแม้แต่สาขาภาษาซูดานิกตะวันออก Georgiy Starostin (2016) ก็ไม่ยอมรับความสัมพันธ์ระหว่างสาขาของไนล์-สะฮาราเช่นกัน แม้ว่าเขาจะเปิดโอกาสไว้ว่าบางสาขาอาจมีความสัมพันธ์กันเมื่อมีการดำเนินการวิจัยสร้างใหม่ที่จำเป็นแล้วก็ตาม ตามที่ Güldemann (2018) กล่าวไว้ว่า "สถานะการวิจัยในปัจจุบันยังไม่เพียงพอที่จะพิสูจน์สมมติฐานไนล์-สะฮารา"

## อ้างอิง

## อ่านเพิ่ม
*
* 
* 
*
* 

### ความสัมพันธ์ภายนอก
* 
*

## แหล่งข้อมูลอื่น
*Roger Blench: Nilo-Saharan 
**Nilo-Saharan list  (Blench 2012)
*Map of Nilo-Saharan 
*Popular Overview of Nilo-Saharan 

หมวดหมู่:ตระกูลภาษา
หมวดหมู่:ตระกูลภาษาไนล์-สะฮารา
นางิโนะอาสึคาระ

**นางิโนะอาสึคาระ** () เป็นซีรีส์อนิเมะโทรทัศน์ที่ผลิตโดย P.A. Works กำกับโดยโทชิยะ ชิโนฮาระ และออกอากาศในญี่ปุ่นระหว่างวันที่ 3 ตุลาคม 2013 ถึง 3 เมษายน 2014 จากการดัดแปลงมังงะที่ของริโซ มาเอดะ ที่เริ่มเรียงเป็นลำดับในนิตยสารเดงกิคิไดโอะของ ASCII Media Works' ตั้งแต่มิถุนายน 2013
## เนื้อเรื่องย่อ
มนุษยชาติเคยอาศัยอยู่ที่ก้นทะเล อย่างไรก็ตามมีมนุษย์บางคนกระตือรือร้นที่จะอาศัยอยู่บนพื้นผิวที่อพยพไปยังแผ่นดินใหญ่โดยแบ่งประชากรออกเป็นสองส่วน เนื้อเรื่องเน้นไปที่เรื่องราวของนักเรียนหมู่บ้านทางทะเลชิโอชิชิโอะ หลังจากการปิดสถาบันนามิ พวกเขาถูกบังคับให้เข้าโรงเรียนมัธยมมิฮามาบนพื้นผิว ซึ่งพวกเขาพบกับเด็กชายชื่อสึมิกุ
## อ้างอิง

หมวดหมู่:มังงะที่ตีพิมพ์ในปี พ.ศ. 2556
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2556
หมวดหมู่:พีเอเวิกส์
หมวดหมู่:แอนิแมกซ์
หมวดหมู่:มังงะของสำนักพิมพ์แอสกีมีเดียเวิร์กส์
หมวดหมู่:รายการโทรทัศน์ของโตเกียวเอ็มเอ็กซ์
รูมะฮ์อาดัต

[thumb|[ดวงตราไปรษณียากรภาพรูมะฮ์อาดัตแบบ*บ้านมาเลย์*แห่งหนึ่งในอาเจะฮ์]]
**รูมะฮ์อาดัต** (Rumah adat) เป็นคำเรียกรวมของบ้านที่อยู่อาศัยพื้นเมืองที่สร้างด้วยสถาปัตยกรรมพื้นถิ่น ของสถาปัตยกรรมอินโดนีเซีย โดยทั่วไปรูมะฮ์อาดัตจะแตกต่างกันไปตามชนเผ่า ภูมิศาสตร์ ประวัติศาสตร์ และความเชื่อของแต่ละเผ่าและชนพื้นเมือง บ้านเหล่านี้เป็นศูนย์กลางของเครือข่ายความเชื่อ สังคม กฎระเบียบ ซึ่งรวมชาวบ้านไว้ด้วยกัน ชาวบ้านจะช่วยกันสร้างบ้าน ช่วยกันรวบรวมวัสดุก่อสร้าง และมีปราชญ์ด้านการก่อสร้างหรือช่างไม้ควบคุม

อย่างไรก็ตามคนอินโดนีเซียส่วนมากในปัจจุบันไม่ได้อาศัยในรูมะฮ์อาดัตแล้ว

## ประเภท
รูมะฮ์อาดัตสามารถแบ่งเป็นประเภทต่าง ๆ ตามวัฒนธรรม ดังนี้
***จาบู** (Jabu) บ้านแบบสถาปัตยกรรมบาตัก (สุมาตราเหนือ) เป็นบ้านทรงคล้ายเรือที่มีลักษณะสำคัญได้แก่ชายคาขนาดใหญ่แกะสลักสวยงาม หลังคาที่ใหญ่มากจนเกินขนาดบ้าน
***[[รูมะฮ์กาดัง]]** (Rumah Gadang) เป็นบ้านสถาปัตยกรรมของชาวมินังกะเบา (สุมาตราตะวันตก) เป็นบ้านที่ประกอบด้วยชายคาซ้อนกันจำนวนมาก และ สันหลังคาบ้านที่โค้งงอจนถึงปลาย
* **[[โอโมเซอบูวา]]** (Omo Sebua) ของชาวนียัส (Nias) แปลตรงตัวว่า "บ้านเจ้านาย" มีหลังคาสูงชะลูดเป็นหอคอย สร้างยกพื้นสูง และไม่ใช้ตะปูแต่ใช้การสลักเข้ากัน ด้วยภูมิปัญญาพื้นบ้านนี้ทำให้บ้านแบบนี้ทนแผ่นดินไหว
***[[รูมะฮ์เมลายู]]** (Rumah Melayu) หรือเรียกว่า*บ้านมาเลย์* สร้างบนไม้ค้ำ พบทั่วไปในสุมาตรา บอร์เนียว และคาบสมุทรมาเลย์
***[[อิมะฮ์]]** (Imah) คือบ้านพื้นเมืองซุนดาสร้างด้วยศิลปะแบบวัฒนธรรมซุนดา มีหลังคาประกอบชายคาที่เรียกว่า *กัมปุง* สร้างโดยสานวัสดุต่าง ๆ เข้าด้วยกัน (ได้แก่ *อิจุก* และ *ฮาเตอับ*) ตัวบ้านสร้างจากไม้ไผ่สาน สำหรับหลังคาแบบยื่น เรียกว่า *จูลัง งาปัก*
* ในสถาปัตยกรรมบาหลี ไม่พบบ้านที่สร้างแบบพื้นเมืองเท่าไรนัก ส่วนมากได้รับอิทธิพลจากตะวันตก พบได้จากการสร้างแบบก่ออิฐถือปูนและองค์ประกอบบ้านแบบยูโรป
* **[[บูบูงันติงงิ]]** (Bubungan Tinggi) คือบ้านชาวบันจาร์ที่มีฐานะหรือเป็นชนชั้นปกครอง มีหลังคาสานที่สูงชัน พบในกาลีมันตันใต้
***ลัมบัง** (Lumbung) คือบ้านสถาปัตยกรรมสาสัก พบในลอมบอก
***บ้านยาวของ[[ชาวดายัก]]** พบรูปแบบของบ้านยาว ซึ่งมีความยาวได้ถึง 300 เมตร ในบางหมู่บ้านอยู่อาศัยในบ้ายยาวหลังเดียวทั้งหมู่บ้าน
***[[ตงโกนัน]]** (Tongkonan) คือบ้านของชาวโตระจาในซูลาเวซี มีหลังคาทรงแอ่น
***โหเนย์** (Honay) คือบ้านของชาวดานิและปาปวนซึ่งสร้างเป็นบ้านเป็นลักษณะกระท่อมวงกลม


ไฟล์:Rumoh Acèh di Piyeung Datu.jpg|รูมะฮ์อาเจะฮ์ แบบอาเจะฮ์
ไฟล์:Rumah Gadang in Padang Panjang.jpg|รูมะฮ์กาดัง แบบสุมาตราตะวันตก
ไฟล์:Rumah Melayu Bangkinang.JPG|รูมะฮ์เมลายู หรือ บ้านมาเลย์
ไฟล์:Kampung Naga Java110.jpg|กัมปุง แบบชาวซุนดาในชวาตะวันตก
ไฟล์:Bale Kambang in Taman Gili, Bali 1531.jpg|บาเล หรือศาลาแบบบาหลี
ไฟล์:Rumah Bubungan Tinggi Desa Habirau Kecamatan Daha Selatan Kabupaten Hulu Sungai Selatan.jpg|รูมะฮ์บูบูงัน ทิงงิ แบบกาลีมันตันใต้
ไฟล์:Museum Balla Lompoa.jpg|บูกิสแบบซูลาเวซี
ไฟล์:Tongkonan Sa dan.jpg|ตงโกนันของชาวโตระจาแบบซูลาเวซี
ไฟล์:Traditional house Ratenggaro Sumba.jpg|บ้านแบบซุมบา


## อ้างอิง

หมวดหมู่:สถาปัตยกรรมอินโดนีเซีย

หมวดหมู่:บ้าน 
หมวดหมู่:ที่อยู่อาศัยมนุษย์
แคละมะซู

**แคละมะซู** () เป็นนครทางตะวันตกเฉียงใต้ของรัฐมิชิแกน ในสหรัฐ เป็นเคาน์ตีซีตของแคละมะซูเคาน์ตี ข้อมูลประชากรในปี 2010 ของสหรัฐ แคละมะซูมีประชากร 74,262 คน และประชากรปี 2015 มี 335,340 คน เมืองแคละมะซูมีระยะห่างระหว่างเมืองสำคัญชิคาโกและดีทรอยต์ระยะเท่า ๆ กัน โดยอยู่ห่างน้อยกว่า 150 ไมล์

## อ้างอิง

หมวดหมู่:เมืองในรัฐมิชิแกน
รูมะฮ์กาดัง

**รูมะฮ์กาดัง** (Rumah gadang; มีนังกาเบา: "บ้านหลังใหญ่") หรือ **อิมะฮ์บากองจอง** (Eumah bagonjong;
มีนังกาเบา: "บ้านที่มีหลังคาเป็นยอดแหลม") คือบ้านแบบพื้นถิ่น (รูมะฮ์อาดัต) ของชาวมีนังกาเบา ใน อินโดนีเซีย อันแสดงให้เห็นถึงความประดิดประดอยและคุณค่าในความซับซ้อนของช่างศิลป์พื้นถิ่น ในสังคมมีนังกาเบานั้นนอกจากจะสร้างรูมะฮ์กาดังเพื่ออยู่อาศัยแล้ว ยังใช้เป็นศูนย์รวมชุมชนและประกอบพิธีกรรมต่าง ๆ สังคมมีนังกาเบานั้นเป็นสังคมแบบ หญิงเป็นใหญ่ (Matrilineal) จึงทำให้รูมะฮ์นั้นจะสืบทอดจากมารดาสู่บุตรี

ลักษณะที่โดดเด่นของรูมะฮ์แบบนี้คือหลังคาทรงโค้งมากและซ้อนกันหลายชั้น โดยทั่วไปแล้วคำว่า *รูมะฮ์กาดัง* หมายถึงบ้านขนาดใหญ่ในชุมชนมากกว่าบ้านเล็ก ๆ ส่วนบุคคล อย่างไรก็ตาม ลักษณะอย่างน้อยบางส่วนก็พบได้ทั่วไปในบ้านทุกแบบของมีนังกาเบา

ในปัจจุบันรูมะฮ์กาดังเป็นเหมือนสัญลักษณ์ประจำสุมาตราตะวันตก ซึ่งเป็นที่อยู่อาศัยของชาวมีนังกาเบา และถูกประยุกต์ผสมผสานในอาคารสมัยใหม่มากมายที่พบทั่วไปในเมืองเช่น อาคารรัฐบาล โรงแรม อาคารพาณิชย์ ท่าอากาศยานนานาชาติมีนังกาเบา เป็นต้น

## อ้างอิง

หมวดหมู่:บ้าน
หมวดหมู่:สถาปัตยกรรมอินโดนีเซีย
อัสวาน

**อัสวาน** ( ;   ) เป็นนครทางใต้ของประเทศอียิปต์ เป็นเมืองหลวงของเขตผู้ว่าการอัสวาน

อัสวานมีตลาดที่คึกคักและเป็นศูนย์กลางการท่องเที่ยว ตั้งอยู่ทางตอนเหนือของเขื่อนอัสวานบนฝั่งตะวันออกของแม่น้ำไนล์ เมืองสมัยใหม่มีการขยับขยายและเมืองยังรวมถึงเกาะเอลิแฟนไทนี 

เมืองเป็นส่วนหนึ่งของเครือข่ายเมืองสร้างสรรค์ของยูเนสโก (UNESCO Creative Cities Network) ประเภทศิลปะทำด้วยมือและศิลปะพื้นบ้าน

## อ้างอิง
* 

## แหล่งข้อมูลอื่น

* Ancient Aswan City


หมวดหมู่:แหล่งโบราณคดีในประเทศอียิปต์
หมวดหมู่:อียิปต์ตอนบน
หมวดหมู่:เมืองในประเทศอียิปต์
แม่น้ำทาโมทร

**แม่น้ำทาโมทร** (; ) เป็นแม่น้ำที่ไหลผ่านรัฐฌารขัณฑ์และรัฐเบงกอลตะวันตก ประเทศอินเดีย แม่น้ำอุดมไปด้วยแร่ มีการทำเหมืองขนาดใหญ่และกิจกรรมด้านอุตสาหกรรม เดิมทีรู้จักในชื่อ "ความเศร้าแห่งเบงกอล" (Sorrow of Bengal) เพราะได้รับความเสียหายจากน้ำท่วมบริเวณที่ราบในรัฐเบงกอลตะวันตก แม่น้ำทาโมทรและแม่น้ำสายย่อยมีการสร้างเชื่อนหลายแห่ง ยังเป็นแม่น้ำที่สกปรกที่สุดของอินเดีย (ค.ศ. 2003)

## อ้างอิง

ทาโมทร
ปาซีร์มัซ

**ปาซีร์มัซ** (, ยาวี: , มลายูปัตตานี: ปาเซมะฮ์;  เป็นเมืองศูนย์กลางของอำเภอปาซีร์มัซ อยู่ที่ทิศตะวันตกเฉียงเหนือของรัฐกลันตัน ประเทศมาเลเซีย

ปาซีร์มัซเคยเป็นเมืองที่ใหญ่เป็นอันดับสองของรัฐ จนกระทั่งช่วงต้นของคริสต์ทศวรรษ 1990 เมื่อถูกชิงตำแหน่งโดยเมืองในอำเภอตานะฮ์เมระฮ์ ตัวเมืองถูกกั้นการขยายไปทางตะวันออกโดยมีแม่น้ำกลันตันกั้นอยู่ ส่วนทางเหนือมีรางรถไฟแยกเมืองเป็นสองส่วน

## ประวัติ
ตำนานกล่าวว่า บริเวณนี้ถูกเปิดโดยเจเลฮ์ อิซมาอิล หรือเป็นที่รู้จักว่าเจเลฮ์ ตก เปินเดอการ์ เจเลฮ์ถูกบังคับให้ย้ายมาอยู่ที่ปาซีร์มัซหลังจากที่ดินของเขาถูกสุลต่านแห่งกลันตันยึดครอง

ในเวลานั้น มีครูสอนศาสนาจากบาจกมาสอนกุรอานแก่ชาวบ้านในปาซีร์มัซ หลังจากสอนเสร็จแล้วเขาก็กลับไปที่บาจก อย่างไรก็ตาม ไม่กี่วันหลังจากที่ครูสอนศาสนากลับบาจก มีคนพบไหที่บรรจุทองอยู่ 3 อันในพุ่มไม้. ชาวบ้านที่เห็นเป็นพยานได้ตะโกนว่า *มัซ! มัซ!* (ภาษามลายูแปลว่า ทอง) ด้วยเหตุนี้เอง สถานที่นี้จึงมีชื่อว่าปาซีร์มัซโดยปริยาย

## บุคคลสำคัญจากปาซีร์มัซ
* นีโลฟา นักแสดงหญิง
* ซีตีไอชะฮ์ โรสลี นักยกน้ำหนักทีมชาติ
* ตุนกูปวน ซานาเรียฮ์ ตนกูปวนแห่งรัฐยะโฮร์ และเป็นรายา ประไหมสุหรี อากงคนที่ 8 ของประเทศมาเลเซีย
* ซุลกิฟลี โมฮ์ด ซิน อดีตหัวหน้ากองกำลังมาเลเซียคนที่ 18

## อ้างอิง

## แหล่งข้อมูลอื่น

หมวดหมู่:เมืองในรัฐกลันตัน
บทเรียนรักเส้นทางหัวใจ

***บทเรียนรักเส้นทางหัวใจ*** () เป็นมังงะแนวโรแมนติกจากประเทศญี่ปุ่นที่เขียนและวาดภาพประกอบโดย Kei Sasuga ส่วนฉบับอนิเมะโทรทัศน์ดัดแปลงผลิตโดยสตูดิโอดิโอเมเดีย ออกอากาศเป็นครั้งแรกเมื่อวันที่ 11 มกราคม พ.ศ. 2562 ในช่วงรายการอนิเมะซิสม์ ส่วนในประเทศไทยสำนักพิมพ์รักพิมพ์ เป็นผู้ได้รับลิขสิทธิ์ในการตีพิมพ์มังงะในฉบับภาษาไทย

## อ้างอิง

## แหล่งข้อมูลอื่น
*  at *[[Weekly Shōnen Magazine]]* 
*  
* 

หมวดหมู่:อนิเมะที่ออกฉายในปี พ.ศ. 2562
หมวดหมู่:การ์ตูนญี่ปุ่นแนววีรคติ
หมวดหมู่:การ์ตูนญี่ปุ่นแนวโชเน็ง
หมวดหมู่:ดิโอเมเดีย
ตงโกนัน

thumb|ตงโกนันหรือบ้านโตราจา
[thumb|ตงโกนันบนธนบัตร 5000 [รูปียะฮ์ ฉบับปี ค.ศ. 1980]]
**ตงโกนัน** () เป็นบ้านดั้งเดิมพื้นเมือง (*[[รูมะฮ์อาดัต]]*) ของชาวโตราจาในจังหวัดซูลาเวซีใต้ ประเทศอินโดนีเซีย ตงโกนันมีลักษณะที่โดดเด่นคือหลังคาแอ่น (saddleback roof) ที่มีลักษณะคล้ายเรือและมีขนาดใหญ่มากกว่าตัวบ้าน ตงโกนันจะสร้างขึ้นบนเสาเช่นเดียวกับสถาปัตยกรรมของชาวออสโตรนีเซียนกลุ่มอื่น ๆ การสร้างตงโกนันต้องใช้แรงงานจำนวนมาก จึงต้องเกณฑ์สมาชิกในครอบครัวหรือเพื่อนฝูงมาช่วยกันสร้าง ในสังคมชาวโตราจาดั้งเดิม ผู้มีสิทธิ์ที่จะสร้างตงโกนันต้องเป็นผู้มีศักดิ์สูงในสังคมหรือชุมชนเท่านั้น คนธรรมดาทั่วไปจะอยู่ในบ้านที่มีลักษณะเรียบง่ายและเล็กกว่าซึ่งเรียกว่า *บานูวา* ()

## อ้างอิง

### บรรณานุกรม
* 
* 

## แหล่งข้อมูลอื่น

หมวดหมู่:สถาปัตยกรรมอินโดนีเซีย
หมวดหมู่:บ้าน
หมวดหมู่:ที่อยู่อาศัยมนุษย์
ศุภนันท์ บุรีรัตน์

**ศุภนันท์ บุรีรัตน์** (; เกิด 10 ธันวาคม พ.ศ. 2536) เป็นนักฟุตบอลชาวไทย เล่นในตำแหน่งแบ็กขวา ปัจจุบันได้ลงเล่นให้กับการท่าเรือ ในไทยลีก และทีมชาติไทย

## สถิติอาชีพ
### ทีมชาติไทย
### ประตูในนามทีมชาติ
;ชุดใหญ่

## เกียรติประวัติ
### ทีมชาติ
;ไทย
* ฟุตบอลชิงแชมป์แห่งชาติอาเซียน (1): 2022

## แหล่งข้อมูลอื่น
*

หมวดหมู่:บุคคลที่เกิดในปี พ.ศ. 2536
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลจากจังหวัดจันทบุรี
หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลแอร์ฟอร์ซ ยูไนเต็ด
หมวดหมู่:ผู้เล่นสโมสรฟุตบอลนครนายก
หมวดหมู่:ผู้เล่นสโมสรฟุตบอลจันทบุรี
หมวดหมู่:ผู้เล่นสโมสรฟุตบอลยาสูบ
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลสมุทรปราการ ซิตี้
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นในเอเชียนคัพ 2023
หมวดหมู่:คริสต์ศาสนิกชนนิกายโปรเตสแตนต์ชาวไทย
ซัลดี้ วงษ์เดอรี

**ซัลดี้ วงษ์เดอรี** (เกิดเมื่อวันที่ 27 พฤษภาคม พ.ศ. 2541) เป็นนักฟุตบอลชาวไทย เล่นในตำแหน่งกองกลางตัวรุก

## แหล่งข้อมูลอื่น
*

## อ้างอิง

หมวดหมู่:บุคคลที่เกิดในปี พ.ศ. 2541
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลจากกรุงเทพมหานคร
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:นักฟุตบอลชายชาวไทย
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก 3
หมวดหมู่:ผู้เล่นสโมสรฟุตบอลอุดรธานี
หมวดหมู่:ผู้เล่นสโมสรฟุตบอลตราด
หมวดหมู่:ผู้เล่นสโมสรฟุตบอลมหาวิทยาลัยเกษตรศาสตร์
หมวดหมู่:ผู้เล่นสโมสรฟุตบอลมหาวิทยาลัยเกษมบัณฑิต
อำเภอปาซีร์มัซ

**อำเภอปาซีร์มัซ** () เป็นอำเภอของรัฐกลันตัน ประเทศมาเลเซีย มีพื้นที่ 614.15 ตารางกิโลเมตร ทางเหนือติดกับอำเภอตุมปัต ทางใต้ติดกับอำเภอตานะฮ์เมระฮ์ ทางตะวันออกติดกับอำเภอโกตาบารู และทางตะวันตกติดกับอำเภอสุไหงโก-ลกของประเทศไทย

## ประชากร
จากการสัมมโนในปี ค.ศ.2010 มีประชากรอยู่ 185,741 คน

## อ้างอิง

## แหล่งข้อมูลอื่น
* 

ปาซีร์มัซ
หมวดหมู่:เขตแดนไทย–มาเลเซีย
แฮโลเพริดอล

**แฮโลเพริดอล** (Haloperidol) หรือชื่อทางการค้าคือ **แฮลดอล** (Haldol) เป็นยาระงับอาการทางจิต ใช้ในการรักษาโรคจิตเภท, รักษาอาการทิสท์ในผู้ป่วยโรคทูเร็ตต์, รักษาอาการฟุ้งพล่านในผู้ป่วยโรคอารมณ์สองขั้ว, รักษาอาการคลื่นไส้และอาเจียน, รักษาอาการเพ้อ, รักษาภาวะกายใจไม่สงบ, รักษาโรคจิตฉับพลันและอาการประสาทหลอนในผู้ป่วยโรคสั่นเพ้อเหตุขาดสุรา สามารถรับยาได้โดยการกิน ฉีดเข้ากล้ามเนื้อ หรือฉีดเข้าหลอดเลือดดำ โดยทั่วไปจะออกฤทธิภายใน 30-60 นาที

การใช้ยาแฮโลเพริดอลอาจก่อให้เกิดความผิดปกติในการเคลื่อนไหวที่เรียกว่าอาการยึกยือ (Tardive dyskinesia) ซึ่งจะเป็นอย่างถาวร นอกจากนี้ อาจมีเกิดกลุ่มอาการร้ายแรงจากสารออกฤทธิ์ต่อจิตประสาท (Neuroleptic malignant syndrome) ได้ด้วยเช่นกัน ทั้งนี้ การใช้ยานี้ในผู้ป่วยสูงอายุที่มีภาวะสมองเสื่อมจะเพิ่มความเสี่ยงการเสียชีวิต การใช้ยานี้ในระหว่างตั้งครรภ์อาจก่อปัญหาต่อทารกตามมา ผู้ป่วยโรคพาร์คินสันควรงดใช้ยานี้

ยาแฮโลเพริดอลถูกค้นพบในปีค.ศ. 1958 โดยแพทย์ชาวเบลเยียม พอล ยานส์เซน (Paul Janssen) และได้รับการขึ้นทะเบียนเป็นยาหลักขององค์การอนามัยโลก
## อ้างอิง

หมวดหมู่:ยาระงับอาการทางจิต
หมวดหมู่:ยาหลักขององค์การอนามัยโลก
หมวดหมู่:แอลกอฮอล์ตติยภูมิ
หมวดหมู่:สารเคมีสำหรับเวชศาสตร์ฉุกเฉิน
หมวดหมู่:คลอโรเอรีน
หมวดหมู่:ฟลูออโรเอรีน
หมวดหมู่:คีโทน
หมวดหมู่:เอมีนตติยภูมิ
หมวดหมู่:พิเพอริดีน
โชอิจิ ฟูนากิ

**โชอิจิ ฟูนากิ** ( เกิด ) เป็นนักมวยปล้ำอาชีพและผู้บรรยายชาวญี่ปุ่นสังกัด WWE เป็นแชมป์ WWE Cruiserweight Championship 1 สมัย และแชมป์ WWE Hardcore Championship 1 สมัย ปัจจุบันได้ทำงานกับ WWE ในฐานะผู้บรรยายฝั่งภาษาญี่ปุ่น

## ผลงานแชมป์และรางวัล
***[[Pro Wrestling Illustrated]]**
**PWI ranked him #**103** of the top 500 singles wrestlers of the year in the PWI 500 in 2001
***[[Texas Wrestling Academy|Texas Wrestling Alliance]]**
**TWA Heavyweight Championship (1 time)
***[[Universal Wrestling Association]]**
**UWA World Middleweight Championship (1 time)
***[[WWE|World Wrestling Federation / World Wrestling Entertainment]]**
**WWE Cruiserweight Championship (1 time)
**WWF Hardcore Championship (1 time)
**'[[Dave Meltzer|Wrestling Observer Newsletter]]
***5 Star Match'' (October 10th,1996) with Dick Togo, Men's Teioh, Shiryu and TAKA Michinoku vs Gran Hamada, Super Delfin, Tiger Mask IV, Gran Naniwa, & Masato Yakushiji (Michinoku Pro Wrestling)

## อ้างอิง

## แหล่งข้อมูลอื่น

* FUNAKI Dojo

หมวดหมู่:นักมวยปล้ำอาชีพชายชาวญี่ปุ่น
หมวดหมู่:บุคคลจากแซนแอนโทนีโอ
หมวดหมู่:นักกีฬาจากโตเกียว
หมวดหมู่:ผู้ประกาศนักมวยปล้ำอาชีพ
วิกตอเรียส์ซีเคร็ตแฟชั่นโชว์ 2018

**วิกตอเรียส์ซีเคร็ตแฟชั่นโชว์ 2018** () เป็นการแสดงวิกตอเรียส์ซีเคร็ตแฟชั่นโชว์ประจำปีที่ได้รับการสนับสนุนจากวิกตอเรียส์ซีเคร็ต แบรนด์ชุดชั้นในและชุดนอน วิกตอเรียส์ซีเคร็ตใช้เพื่อเป็นการโปรโมตและทำการตลาดสินค้า โดยการแสดงมีนางแบบชั้นนำของโลก เช่น นางฟ้าวิกตอเรียส์ซีเคร็ต คือ เอลซา ฮอสค์, เทย์เลอร์ ฮิลล์, มาร์ธา ฮันต์, สเตลลา แม็กซ์เวลล์, ไลส์ รีเบย์รู, ซารา ซังไปยู, โจเซฟีน สไครเวอร์, โรเม สไตรด์, กันดิส สวาเนปุล, แจสมิน ทุกส์, เบฮาตี ปรินส์ลัว, อาดรียานา ลีมา ที่เดินแบบให้วิกตอเรียส์ซีเคร็ตแฟชั่นโชว์เป็นครั้งสุดท้ายของเธอ, และลิลี ออลดริดจ์ พลาดการแสดงในครั้งนี้ เนื่องจากเธอตั้งครรภ์

วิกตอเรียส์ซีเคร็ตแฟชั่นโชว์ 2018 จัดโชว์ขึ้นที่นครนิวยอร์ก สหรัฐอเมริกา ณ Pier 94 เมื่อวันที่ 8 พฤศจิกายน ค.ศ. 2018 โดยมีศิลปินรับเชิญ คือ ชอว์น เมนเดส, ริต้า โอรา, เดอะเชนสโมเกอส์, บีบี เรจา, ฮาลซีย์, ลีลา เจมส์, เคลซี บัลเลอรินี, และเดอะสตรัทส์

ในปีนี้ เอลซา ฮอสค์ ได้เป็นผู้ถูกเลือกให้สวมใส่แฟนตาซีบราที่มีมูลค่า 1,000,000 ดอลลาร์สหรัฐ

## กลุ่มโชว์
คำอธิบายสัญลักษณ์

 • สวมปีก

 • สวมปีกเก่า

 • สวมปีกสลับ

 • ปีกสวารอฟสกี้

 • Wing Removed

### ส่วนที่ 1: Glam Royale

### ส่วนที่ 2: Golden Angel

### ส่วนพิเศษ: ขอบคุณอาดรียานา

### ส่วนที่ 3: Flights of Fancy

### ส่วนที่ 4: PINK

### ส่วนที่ 5: Floral Fantasy

### ส่วนที่ 6: Downtown Angel

### ส่วนที่ 7: Celestial Angel

## ตอนจบ

 '''เทย์เลอร์ ฮิลล์''',  '''แจสมิน ทุกส์''',  '''เอลซา ฮอสค์''',  '''อาดรียานา ลีมา''',  '''เบฮาตี ปรินส์ลัว''' &  '''กันดิส สวาเนปุล''' นางแบบนำเดินตอนจบ

## อ้างอิง

## แหล่งข้อมูลอื่น

* เว็บไซต์อย่างเป็นทางการ

หมวดหมู่:วิกตอเรียส์ซีเคร็ต
จัตุรัสเมอร์เดกา (จาการ์ตา)

**จัตุรัสเมอร์เดกา** (อินโดนีเซีย: Medan Merdeka , Lapangan Merdeka ) เป็นจัตุรัสขนาดใหญ่ใจกลางกรุงจาการ์ตา เมืองหลวงของอินโดนีเซีย จัตุรัสแห่งนี้ครอบคลุมพื้นที่ราว 1 ตารางกิโลเมตร ถือว่าเป็นหนึ่งในจัตุรัสที่ใหญ่ที่สุดในโลกแห่งหนึ่ง พื้นที่ 75 เฮกตาร์ของจัตุรัสนี้ เปรียบเทียบได้กับ 5 เท่าของจัตุรัสเทียนอันเหมินในปักกิ่ง  *[[เมอร์เดกา]]* เป็นคำภาษาอินโดนีเซีย แปลว่า "เสรีภาพ" หรือ "เอกราช"

ตรงกลางของจัตุรัสคืออนุสาวรีย์แห่งชาติ (Monument Nasional) จัตุรัสและทางเดินโดยรอบมักใช้ประกอบพิธีสำคัญ เช่น พิธีสวนสนามของกองทัพอินโดนีเซีย ไปจนถึงการเป็นสถานที่ที่มักมีการชุมนุมประท้วงของประชาชน โดยรอบในปัจจุบันประกอบด้วยน้ำพุดนตรีทางทิศตะวันออก, กรงเลี้ยงกวางบริเวณมุมตะวันออกเฉียงใต้ของจัตุรัส, ทางตอนเหนือเป็นที่ตั้งของอนุสาวรีย์ของดีโปเนอโกโร วีรบุรุษของชาติ, ทางทิศตะวันออกเป็นที่ตั้งของอนุสาวรีย์ของการ์ตีนี วีรสตรีผู้นำการศึกษาของชาติ และทางตอนใต้เป็นอนุสาวรีย์ชาวอินโดนีเซียช่วยยกธงชาติขึ้นตั้ง ในวันหยุดประชาชนนิยมมาพักผ่อนหย่อนใจและเล่นกีฬาในจัตุรัสนี้

รอบนอกของจัตุรัสเป็นที่ตั้งของอาคารรัฐบาลสำคัญ เช่น พระราชวังเมอร์เดกา, พิพิธภัณฑ์แห่งชาติอินโดนีเซีย, อาสนวิหารอัสสัมชัญ (จาการ์ตา) ศาลและกระทรวงต่าง ๆ สมัยอาณานิคมหมู่เกาะอินเดียตะวันออกของเนเธอร์แลนด์ จัตุรัสนี้เรียกว่า *โกนิงส์ไปลน์* (ดัตช์: Koningsplein, "จัตุรัสของกษัตริย์")

## อ้างอิง

### บรรณานุกรม

* 

## แหล่งข้อมูลอื่น

ม
หมวดหมู่:สิ่งก่อสร้างในจาการ์ตา
หมวดหมู่:หอคอยในประเทศอินโดนีเซีย
หมวดหมู่:อนุสาวรีย์ในประเทศอินโดนีเซีย
หมวดหมู่:บทความที่มีข้อความภาษาอินโดนีเซีย
หมวดหมู่:บทความที่มีข้อความภาษาดัตช์
ไทยแลนด์แชมเปียนส์คัพ 2562

**การแข่งขันฟุตบอลไทยแลนด์แชมเปียนส์คัพ ประจำปี พ.ศ. 2562** หรือในอีกชื่อเรียกว่า **ออมสินไทยแลนด์แชมเปียนส์คัพ 2019** (ตามชื่อธนาคารออมสิน ผู้สนับสนุนหลักของการแข่งขัน) เป็นการแข่งขันระหว่างสโมสรจัดเป็นครั้งที่ 3 โดย บุรีรัมย์ ยูไนเต็ด สโมสรที่ชนะเลิศ ไทยลีก พบกับ เชียงราย ยูไนเต็ด สโมสรที่ชนะเลิศ ช้าง เอฟเอคัพ โดยจะแข่งขันกันที่ สนามกีฬากองทัพบก ใน กรุงเทพมหานคร

## การแข่งขัน

**ผู้ช่วยผู้ตัดสิน:**
 ภัทรพงษ์ กิจสถิตย์
 อภิชิต โนพวน
**ผู้ตัดสินที่สี่:**
 ศิวกร ภูอุดม
**ผู้ช่วยผู้ตัดสินวิดีโอคนที่ 1:**
 ชัยฤกษ์ งามสม
**ผู้ช่วยผู้ตัดสินวิดีโอคนที่ 2:**
 ราวุฒิ นาคฤทธิ์
**ผู้ควบคุมการแข่งขัน:**
 ยุทธนา ฉายสุวรรณ
**ผู้ประเมินผู้ตัดสิน:**
 แพรว สีหมากสุก

## การถ่ายทอดสด
# True4U
# True Sport HD 2

## รางวัล
* รางวัลทีมชนะเลิศ พร้อมกับเหรียญรางวัลและถ้วยรางวัลใบใหม่ให้กับทีมชนะเลิศ ได้แก่ บุรีรัมย์ ยูไนเต็ด
* รางวัลทีมรองชนะเลิศ พร้อมกับเหรียญรางวัลสำหรับทีมรองชนะเลิศ ได้แก่ เชียงราย ยูไนเต็ด
* รางวัลแมนออฟเดอะแมตช์ พร้อมกับเงินรางวัลจากธนาคารออมสิน 50,000 บาท ได้แก่ ศุภชัย ใจเด็ด (บุรีรัมย์ ยูไนเต็ด)

## ดูเพิ่ม
* ไทยลีก ฤดูกาล 2562
* ไทยลีก 2 ฤดูกาล 2562
* ไทยลีก 3 ฤดูกาล 2562
* ไทยลีก 4 ฤดูกาล 2562
* ช้าง เอฟเอคัพ 2562
* โตโยต้า ลีกคัพ 2562

## อ้างอิง

หมวดหมู่:ไทยแลนด์แชมเปียนส์คัพแบ่งตามฤดูกาล
หมวดหมู่:ฟุตบอลไทยในปี พ.ศ. 2562
หมวดหมู่:การแข่งขันกีฬาในกรุงเทพมหานคร
หมวดหมู่:นัดการแข่งขันของสโมสรฟุตบอลบุรีรัมย์ ยูไนเต็ด
หมวดหมู่:นัดการแข่งขันของสโมสรฟุตบอลเชียงราย ยูไนเต็ด
หมวดหมู่:กรุงเทพมหานครในปี พ.ศ. 2562
การ์ตีนี

***ราเด็น อาเจ็ง*** **การ์ตีนี** หรือบางครั้งเรียกด้วยคำนำหน้าอีกแบบคือ ***ราเด็น อายู*** **การ์ตีนี** (; 21 เมษายน ค.ศ. 1879 – 17 กันยายน ค.ศ. 1904) เป็นวีรสตรีแห่งชาติอินโดนีเซียจากชวา เธอเป็นผู้ริเริ่มการศึกษาสำหรับเด็กผู้หญิงและสิทธิสตรีในอินโดนีเซีย

เธอเกิดในอาณานิคมดัตช์อีสต์อินดีส (อินโดนีเซียในปัจจุบัน) ในครอบครัวของชนชั้นปกครองในชวา เธอเข้าศึกษาในโรงเรัยนประถมภาษาดัตช์แห่งหนึ่ง เธอต้องการที่จะศึกษาต่อ แต่ทางเลือกนั้นเป็นไปไม่ได้สำหรับเธอและเด็กหญิงคนอื่น ๆ ในสังคมชวาขณะนั้น เธอจึงตัดสินใจเขียนจดหมายติดต่อกับบุคลากรที่มีอิทธิพลในอาณานิคม เช่น เย.ฮา. อาเบนดาโนน ผู้ดำเนินการด้านนโยบายจริยธรรมดัตช์ขณะนั้น

การ์ตีนีได้เขียนจดหมายแสดงความรู้สึกอัดอั้นในใจของเธอซึ่งได้รับการตีพิมพ์ในนิตยสารดัตช์ฉบับหนึ่ง และต่อมาได้รวมเล่มเป็น *Out of Darkness to Light* ("ออกจากความมืดสู่แสงสว่าง") และ *Letters of a Javanese Princess* ("จดหมายของเจ้าหญิงชวาพระองค์หนึ่ง") ในปัจจุบันทางการอินโดนีเซียได้ประกาศให้วันคล้ายวันเกิดของเธอเป็น *วันการ์ตีนี* นอกจากนี้เธอยังสนใจรหัสยลัทธิและต่อต้านการแต่งงานแบบมีคู่ครองหลายคน (polygamy) การต่อสู้เพื่อการศึกษาแก่เด็กหญิงนั้นได้รับการสืบทอดโดยน้องสาวของเธอหลังเธอเสียชีวิตลง มีการนำชื่อของเธอไปตั้งเป็นชื่อโรงเรียนในเครือการ์ตีนีและกองทุนการ์ตีนีซึ่งเป็นกองทุนเพื่อการศึกษาสำหรับเด็กหญิงชาวอินโดนีเซีย
[thumb|การ์ตีนีบนธนบัตร 10,000 รูปียะฮ์ รุ่นปี ค.ศ. 1985 ด้านหลังคือภาพของ[ปรัมบานัน]]
เธอเคยได้รับเลือกให้เป็นบุคคลบนธนบัตรรูปียะฮ์สองรุ่น คือรุ่นที่จัดพิมพ์ใน ค.ศ. 1952 และ ค.ศ. 1958

## อ้างอิง

หมวดหมู่:ชาวอินโดนีเซีย
หมวดหมู่:บุคคลจากจังหวัดชวากลาง 
หมวดหมู่:นักสิทธิมนุษยชน 
หมวดหมู่:นักเคลื่อนไหว
หมวดหมู่:นักการศึกษา
หมวดหมู่:วีรบุรุษแห่งชาติอินโดนีเซีย
หมวดหมู่:เสียชีวิตจากการคลอดบุตร
กี ฮาจาร์ เดวันตารา

thumbnail|รูปหล่อของกี ฮาจาร์ เดวันตารา ด้านหน้าโรงเรียนมัธยมตามันซิซวา (Sekolah Tamansiswa)
***ราเด็น มัซ*** **ซูวาร์ดี ซูรียานิงรัต** () หรือ **กี ฮาจาร์ เดวันตารา** ( ซึ่งอิงตามการออกเสียงในภาษาชวา; 2 พฤษภาคม ค.ศ. 1889, ปากูวาลามัน – 26 เมษายน ค.ศ. 1959, ยกยาการ์ตา) เป็นหนึ่งในแกนนำเคลื่อนไหวเรียกร้องเอกราชอินโดนีเซียจากเนเธอร์แลนด์ และเป็นนักเขียน คอลัมนิสต์ นักการเมือง และผู้ริเริ่มการศึกษาสำหรับชาวพื้นเมืองในอินโดนีเซีย ในยุคที่ปกครองโดยชาวดัตช์ (ดัตช์อีสต์อินดีส) เขาได้ก่อตั้งโรงเรียนตามันซิซวา (Taman Siswa school) ซึ่งเป็นสถาบันการศึกษาแห่งแรกที่เปิดรับนักเรียนที่เป็นชนพื้นเมือง ชาวเผ่าต่าง ๆ และชาวบ้านทั่วไป ในขณะนั้นการศึกษากระจุกอยู่ในกลุ่มบุตรหลานของกลุ่มชนชั้นปกครองและผู้มีฐานะชาวชวา และเจ้าอาณานิคมชาวดัตช์เท่านั้น

[thumb|left|ธนบัตร 20,000 [รูปียะฮ์ รุ่นปี ค.ศ. 1998 แสดงภาพกี ฮาจาร์ เดวันตารา ด้านซ้ายคือภาพรูปปั้นพระพิฆเนศวร]]
กี ฮาจาร์ ได้รับการยกย่องเป็นวีรบุรุษแห่งชาติโดยประธานาธิบดีซูการ์โนเมื่อวันที่ 28 พฤศจิกายน ค.ศ. 1959 และเคยได้รับเลือกให้เป็นบุคคลบนธนบัตรรูปียะฮ์

## อ้างอิง

หมวดหมู่:ชาวอินโดนีเซีย
หมวดหมู่:นักเคลื่อนไหว 
หมวดหมู่:นักการศึกษา
หมวดหมู่:บุคคลจากยกยาการ์ตา
หมวดหมู่:วีรบุรุษแห่งชาติอินโดนีเซีย